《奉敕于太常寺修正古乐诗》
隋代·何妥

大乐遗钟鼓，至乐贵忘情。俗久淳和变，年深礼孝生。

嶰谷调孤淳，仑山学凤鸣。浮云成舞曲，白雪作歌名。

闻诗六义辨，观漏八风平。肃穆皇威畅，沦涟河水清。

钧天动丝竹，括地响錞钲。尽美兼韶濩，盛德总咸英。

寥亮凫钟彻，飘扬翟羽轻。小臣属千载，时幸预簪缨。

行欣负苍璧，衢坛听九成。

作者简介：隋西城人，字栖凤。父何细胡。本胡人，通商入蜀，因家于郫县。妥少机警，有口才，知乐律，而好臧否人物。文帝时累迁至国子祭酒。尝言苏威不可信用，以是与威有隙。出为龙州刺史，终于国子祭酒任。谥肃。有《周易讲疏》、《孝经义疏》及文集等，已佚。